

**REPUBLIKA HRVATSKA**

**KRAPINSKO ZAGORSKA ŽUPANIJA**

**OPĆINA MARIJA BISTRICA**

KLASA: 400-06/24-01/1

URBROJ: 2140-22-02-25-19

Marija Bistrica, 24. rujna 2025. godine

**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA**

**OPĆINE MARIJA BISTRICA ZA 2025. GODINU**

Temeljem članka 89. stavak 2. Zakona o proračunu (NN 144/21) i članka 54. stavak 3. Pravilnika o polugodišnjem i godišnjem izvještaju o izvršenju proračuna (NN 85/23), Načelnik podnosi predstavničkom tijelu na donošenje Polugodišnji izvještaj o izvršenju proračuna do 30. rujna tekuće godine za 2025. godinu.

Polugodišnji izvještaj o izvršenju Proračuna Općine Marija Bistrica sadrži propisane dijelove iz članka 4. Pravilnika, i to:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije

2. posebni dio proračuna po organizacijskoj i programskoj klasifikaciji na razini odjeljka ekonomske klasifikacije

3. izvještaj o zaduživanju na domaćem i stranom tržištu novca i kapitala

4. izvještaj o korištenju proračunske zalihe

5. izvještaj o danim državnim jamstvima i izdacima po državnim jamstvima

6. obrazloženje ostvarenja prihoda i primitaka, rashoda i izdataka.

Financiranje javnih izdataka do 30.06.2025. godine ostvareno je temeljem slijedećih financijskih dokumenata:

* 19.12.2024. god. na 28. sjednici Općinskog vijeća donesen je Proračun Općine Marija Bistrica za 2025. godinu

Izgled i sastavni dijelovi općeg i posebnog dijela proračuna propisani su člankom 5. i 6. Pravilnika.

**Opći dio** proračuna sadrži izvršenje po ekonomskoj klasifikaciji, izvorima financiranja i funkcijskoj klasifikaciji. Dakle, Račun prihoda i rashoda iskazan je na sljedeći način:

* Prihodi i rashodi prema **ekonomskoj klasifikaciji**
* Prihodi i rashodi prema **izvorima financiranja**
* Rashodi prema **funkcijskoj klasifikaciji.**

U **općem djela** proračuna vidljivo je da su u izvještajnom razdoblju ostvareni prihodi i primici s uključenim vlastitim i namjenskim prihodima proračunskih korisnika u ukupnom iznosu **2.968.336,46** **EUR**, a realizirani su rashodi i izdaci u iznosu od **2.742.953,73** **EUR** te je ostvarena razlika u iznosu **225.382,73 EUR** (suficit).

Prihodi su u prvoj polovici 2025. godine bili veći u odnosu na rashode. U usporedbi sa prethodnom godinom za isto razdoblje kada su ukupni prihodi iznosili 2.323.362,57 EUR, ukupni prihodi proračuna u izvještajnom razdoblju zabilježili su međugodišnji rast od 22,33 %.

**Posebni dio** proračuna sadrži izvršenje po **organizacijskoj i programskoj klasifikaciji.** Rashodi i izdaci raspoređeni su po programima, odnosno njihovim sastavnim dijelovima (aktivnosti, tekući i kapitalni projekti), a iskazani su prema ekonomskoj klasifikaciji i izvorima financiranja potrebnim za njihovo provođenje. Financijski plan proračunskog korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata, a obuhvaćaju sve izvore financiranja.

Općina Marija Bistrica ima dva proračunska korisnika i to Dječji vrtić „Pušlek“ i Općinsku knjižnicu i čitaonicu Marija Bistrica. Temeljem članka 48. Zakona o proračunu propisana je obveza uplate vlastitih i namjenskih prihoda i primitaka koje ostvare proračunski korisnici jedinice lokalne i područne (regionalne) samouprave u proračun nadležne jedinice. U namjenske prihode i primitke spadaju pomoći, donacije, prihodi za posebne namjene, prihodi od prodaje imovine, naknade s naslova osiguranja i namjenski primici od zaduživanja i prodaje dionica i udjela. Odlukom o izvršavanju proračuna Općine Marija Bistrica za 2025. godinu propisano je izuzeće od uplate vlastitih i namjenskih prihoda u proračun, no izuzeće ne isključuje obvezu planiranja navedenih prihoda i primitaka te rashoda i izdataka u proračun Općine. Iz navedenog proizlazi da općina Marija Bistrica mora osigurati izvještajno praćenje ostvarivanja namjenskih prihoda i primitaka i njihova korištenja. Znači da prihodi i rashodi proračunskih korisnika moraju biti uključeni u polugodišnji i godišnji izvještaj o izvršenju proračuna Općine Marija Bistrica.

Ukupni prihodi i rashodi izvještajnog razdoblja navedeni su u *Računu prihoda i rashoda* plana proračuna, dok su u *Računu financiranja* navedeni primici i izdaci sve do zakonom propisane četvrte razine računskog plana.

Sukladno navedenom Pravilniku, u općem se dijelu proračuna daju podaci o izvršenju za isto izvještajno razdoblje prethodne godine (do druge razine), podaci iz aktualnog plana te podaci izvršenja za izvještajno razdoblje tekuće godine (također na drugoj razini računskog plana proračuna). Uz navedene podatke daju se i indeksi izvršenja u odnosu na izvještajno razdoblje prethodne godine i u odnosu na plan za proračunsku godinu.

Rezultat poslovanja ostvaren je u Proračunu Općine Marija Bistrica za polugodišnje razdoblje kako slijedi:

|  |  |  |  |  |
| --- | --- | --- | --- | --- |
| **Opis stavke** | **Konsolidirano** | **Općina** | **Dječji vrtić „Pušlek“** | **Općinska knjižnica i čitaonica** |
| **PRIHODI** | 2.842.268,79 | 2.704.734,72 | 449.838,76 | 62.571,18 |
| **RASHODI** | 2.681.050,87 | 2.094.190,90 | 477.240,26 | 52.098,33 |
| **VIŠAK/MANJAK** | 161.217,92 | 610.543,82 | -27.401,50 | 10.472,85 |

\* PRIJENOS proračunskom korisniku – Dječji vrtić „Pušlek“ = 325.119,69 EUR

\* PRIJENOS proračunskom korisniku -Općinska knjižnica i čitaonica = 49.756,18 EUR

Navedeno se prilikom konsolidacije izbija iz ukupnog iznosa prihoda i ukupnog iznosa rashoda kako ne bi došlo do duplog prikaza.

**REZULTAT POSLOVANJA BEZ PRORAČUNSKIH KORISNIKA**

Prihodi proračuna bez proračunskih korisnika u razdoblju 01.01. do 30.06.2025. godine iznose 2.704.734,72 EUR, a rashodi iznose 2.094.190,90 EUR, stvorena je razlika u korist prihoda u iznosu od 610.543,82 EUR.

Višak prihoda s 30.06.2025. godine u iznosu od 610.543,82 EUR uvećava se za razliku iz prošlih godina u iznosu 676.002,64 EUR te rezultat poslovanja na dan 30.06.2025. godine iznosi 1.286.546,46 EUR.

Dobiveni rezultat poslovanja prenosi se u drugu polovicu godine u kojoj će se isti iskoristiti kao višak prihoda za investicije u toku 2025. godine.

Potrebno je napomenuti da su prihodi u proračunu za razdoblje 01.01.-30.06. prikazani prema stvarnim uplatama na žiro račun općine dok su rashodi prikazani prema primljenim ulaznim fakturama odnosno prema zaključenim ugovorima do 30.06.2025. god.

Ukupni prihodi Općine Marija Bistrica zajedno s proračunskom korisnicima Dječji vrtić Pušlek i Općinska knjižnica i čitaonica realizirani su **u iznosu od 2.842.268,79 EUR** ili 32,43 % od plana.

|  |  |  |  |
| --- | --- | --- | --- |
| **Vrsta prihoda/primitaka** | **Planirano** | **Realizirano** | **% Ostvarenja** |
| Prihodi poslovanja | 8,733.319,37 | 2,839.268,79 | 32,51% |
| Prihodi od prodaje nefinancijske imovine | 30.000,00 | 3.000,00 | 10,00% |
| Primici od financijske imovine i zaduživanja | 3,915.000,00 | 126.067,70 | 3,22% |
| Vlastiti izvori | 1,000.200,00 | 0,00 | 0,00% |
| **UKUPNO** | **13,678.519,37** | **2.968.336,49** | **21,70%** |

Ukupni rashodi Općine Marija Bistrica zajedno s proračunskim korisnicima realizirani su **u iznosu od 2.681.050,87 EUR** ili 19,78% od plana.

|  |  |  |  |
| --- | --- | --- | --- |
| **Vrsta rashoda/izdataka** | **Planirano** | **Realizirano** | **% Ostvarenja** |
| Rashodi poslovanja | 6.245.120,59 | 2.241.329,47 | 35,89% |
| Rashodi za nabavu nefinancijske imovine | 7.309.585,78 | 439.721,40 | 6,01% |
| Izdaci za financijsku imovinu i otplate zajmova | 123.813,00 | 61.902,86 | 50,00% |
| Vlastiti izvori | 0,00 | 0,00 | 0,00% |
| **Ukupno** | **13.678.519,37** | **2.742.953,73** | **20,05%** |

**Posebni dio** proračuna sadrži izvršenje po **organizacijskoj i programskoj klasifikaciji.** Rashodi i izdaci raspoređeni su po programima, odnosno njihovim sastavnim dijelovima (aktivnosti, tekući i kapitalni projekti), a iskazani su prema ekonomskoj klasifikaciji i izvorima financiranja potrebnim za njihovo provođenje. Financijski plan proračunskog korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata, a obuhvaćaju sve izvore financiranja.

U posebnom dijelu proračuna rashodi i izdaci prikazuju se detaljnije.

Sukladno Pravilniku sastavlja se izvještaj po organizacijskoj, programskoj i ekonomskoj klasifikaciji (unutar razdjela i glava proračuna prikazani su rashodi i izdaci po računima računskog plana-kontima, do četvrte razine).

**PRIHODI I PRIMICI**

**1. 1. Opći prihodi i primici (plan 3,713.684,21 EUR, realizacija 1,328.916,31 EUR– 35,78 %)**

Porez i prirez na dohodak (na razini 22 proračun) planiran je u iznosu 2,698.357,21 EUR, izvršenje iznosi 1,638.113,71 EUR (isto je umanjeno za povrat poreza po godišnjoj prijavi u iznosu od 54.771,25 EUR). Ukupno od poreza na dohodak za proračunskog korisnika DV Pušlek izdvojeno je 325.119,69 EUR te za proračunskog korisnika Općinska knjižnica i čitaonica je izdvojeno je 49.756,18 EUR.

Porez na kuće za odmor je planiran u iznosu 33.844,00 EUR, realizirano je 782,62 EUR. Od 01.01.2025. godine ukinut je porez na kuće za odmor, a zamijeniti će ga porez na nekretnine, izmjena plana i realizacija se planira u drugoj polovici 2025.godine.

Porez na korištenje javnih površina planiran je u iznosu od 9.291,00 EUR, realiziran 3.465,20 EUR odnosno 37,30 %. Porezna rješenja izdaju se krajem godine, naplata će se realizirati u drugoj polovici godine.

Porez na promet nekretnina planiran je u iznosu od 94.453,00 EUR, a realizirano je 37.010,01 EUR. Razrez i naplatu vrši Porezna uprava.

Porez na potrošnju alkoholnih i bezalkoholnih pića planiran je u iznosu od 36.008,00 EUR, realizirano je 12.568,22 EUR.

Porez na tvrtku odnosno naziv tvrtke planiran je u iznosu 133,00 EUR, iako je porez ukinut 2017. g. ima još nenaplaćenih potraživanja koja su u postupku naplate te se očekuje prihod.

Kamate na oročena sredstva i depozite po viđenju planirana su u iznosu 15.327,00 EUR, realizirana su u iznosu od 11.852,43 EUR.

Višak prihoda poslovanja planiran je 1.000.000,00 EUR, 0,00 realizacija

**3.1. Vlastiti prihodi – općina (planirano 252.323,00 EUR, realizirano 116.881,97 EUR – 46,32 %)**

Prihodi od obavljanja poslova vlastitih djelatnosti – VODA - planirano 131.0110,00 EUR, ostvareno 70.223,88 EUR (53,61 %).

Prihodi od obavljanja poslova vlastitih djelatnosti – GROBLJE, planirano 71.312,00 EUR, ostvareno 16.217,21 EUR (22,74%).

Prihodi novo grobno mjesto - novo groblje Marija Bistrica – planirani su u iznosu od 50.000,00 EUR, realizirani u iznosu od 30.429,88 EUR (60,86 %). Naplata preostalog prihoda planira se u drugoj polovici godine nakon izrade betonskih okvira, kada će krenuti otplata po rješenjima o dodjeli prava korištenja.

**4.1. Prihodi za posebne namjene (planirano 707.036,55 EUR, realizirano 216.577,10 EUR - 30,63%)**

Naknada za koncesije je planirana u iznosu od 4.185,00 EUR, realizirana je u iznosu 1.990,24 EUR.

Prihodi od zakupa nekretnina planirani su u iznosu od 66.000,00 EUR, a ostvareno je 28.800,85 EUR.

Naknada za korištenje odlagališta Tugonica planirana je u iznosu od 20.00,00 EUR, a realizirano je 9.770,24 EUR.

Tržni prostor planiran je prihod od 72.998,00 EUR, a realizirano je 35.773,07 EUR.

Prihodi od parkiranja planirani su u iznosu od 107.750,60 EUR, a realizirano je u iznosu od 19.422,11 EUR (18,03 %). Realizacija prihoda je znatno manja od planiranog iz razloga što se većina prihoda od parkiranja realizira kroz 7., 8. i 9. mj. u godini (sezona hodočašća) te će do kraja godine realizacija biti jednaka planu.

Prihodi od legalizacije objekata planirani su u iznosu od 5.000,00 EUR, a realizirani su u iznosu od 243,76 EUR.

Prihodi od turističke pristojbe planirani su u iznosu od 6.636,00 EUR, realizirano je 2.212,08 EUR.

Ostali nespomenuti prihodi - ceste odnose se na sufinanciranje mještana za asfaltiranje, planirano je 108.244,02 EUR, ostvareno 36.764,84 EUR. Prihodi se naplaćuju prema potpisanim Ugovorima - otplata na rate.

Ostali nespomenuti prihodi - troškova ovrhe planirani su u iznosu od 6.636,00 EUR, realizirano je 564,14 EUR.

Prihod od komunalnog doprinosa planiran je u iznosu od 29.743,00 EUR, realizirano je 455,10

EUR (1,53%). Na realizaciju utječe izdavanje rješenja prilikom ishođenja dozvola za građenje objekata i legalizaciju stambenih i poslovnih objekata.

Prihod od komunalne naknade planiran je u iznosu od 226.794,00 EUR, a realizirano je 50.777,66 EUR (22,39%). Komunalna naknada dospijeva na tri rate kroz godinu, u prvoj polovici godine dospjela je prva rata.

Ostali nespomenuti prihodi – kazne (prometno-komunalno-poljoprivredno redarstvo) – planirano 18.258,00 EUR, realizirano 1.357,23 EUR.

**5.1. Pomoći (planirani prihod 1,344.746,61 EUR, realizirano 301.215,33 EUR – 22,40%)**

* Tekuće pomoći KZŽ – planirano 8.412,24 EUR, nije realizirano.
* Tekuće pomoći iz državnog proračuna za fiskalnu održivost dječjih vrtića – planirano 123.000,00 EUR, realizirano 68.982,00 EUR
* Kapitalne pomoći – Ministarstvo kulture – planirano 9.997,00 EUR, nije realizirano
* Kapitalne pomoći iz Državnog proračuna – ŽC 2221 pješačke staze – planirano 45.000,00, nije realizirano
* Tekuće pomoći iz državnog proračuna -poljoprivredni redar – planirano 3.500,00 EUR, nije realizirano
* Kapitalne pomoći – Državni proračun-igralište kod novog vrtića – planirano 3.308,00 EUR, nije realizirano
* Kapitalne pomoći – MINISTARSTVO BRANITELJA (spomen obilježje) – plan 61.000,00 EUR, realizirano 0,00 EUR.
* Kapitalne pomoći Fond za zaštitu okoliša – planirano 5.000,00 EUR, ostvareno 4.500,00 EUR
* Kapitalne pomoću Fond za zaštitu okoliša – riznica – planirano 15.800,00 EUR, nema realizacije
* Kapitalne pomoći Ministarstvo reg.razvoja i fondova EU – ceste - planirane u iznosu 131.204,87 EUR, nema realizacije.
* Kapitalne pomoći – Ministarstvo kulture – planirano 39.000,00 EUR, nema realizacije
* Kapitalne pomoći iz županijskog proračuna – ŽUC – pješačke staze uz ŽC 2221 – planirano 45.000,00 EUR, nema realizacije.
* Tekuće pomoći Hrvatski zavod za zapošljavanje – plan 0,00, realizacija 7.004,85 EUR – prihod se odnosi na zapošljavanje djelatnika kroz program javnih radova
* Kapitalne pomoći – Hrvatske vode – planirano 225.312,50 EUR, nema realizacije
* Pomoći fiskalnog izravnanja – planirano 626.712,00 EUR, realizirano 220.728,48 EUR
* Kapitalne donacije – kontejner – planirano 2.500,00 EUR, nema realizacije

**5.2. Ostale pomoći – EU (planirano 2.569.769,00 EUR, realizirano 363.268,14 EUR – 14,14%)**

* Kapitalna pomoć – SPREMNICI – planirano 12.000,00 EUR, nema realizacije
* Kapitalna pomoć – izgradnja igrališta kod novog vrtića – plan 29.769,00 EUR, nema realizacije
* Kapitalna pomoć – TEHNOMEHANIKA (rekonstrukcija)– planirano 450.000,00 EUR, nema realizacije
* Kapitalna pomoć – ŽUTA ZGRADA TEHNOMEHANIKA (DRUŠTVENI DOM) – planirano 913.750,00 EUR, nema realizacije
* Kapitalna pomoć – dogradnja novog vrtića – planirano 245.000,00 EUR, realizacija 362.837,89 EUR. Realizacija je veća od plana iz razloga što su sredstva iz 2024. godine uplaćena početkom 2025.godine.
* Kapitalne pomoći – PROSTORNI PLAN – planirano 48.000,00, nema realizacije
* Kapitalne pomoći – sportsko-rekreacijski centar – planirano 514.250,00 EUR, nema realizacije
* Kapitalne pomoći – interpretacijski centar – planirano 357.000,00 EUR, nema realizacije
* Kapitalne pomoći iz Drž. proračuna temeljem prijenosa EU sredstava – planirano 00,00 EUR, realizirano 430,25 EUR. Prihod se odnosi na povrat dijela učešća u projektu PRŠI (širokopojasni Internet)

**7.1. Prihod od prodaje nefinancijske imovine – planirano 30.000,00 EUR, realizirano 3.000,00 EUR (10,00%)**

**8.1. Namjenski primici od zaduživanja (planirano 3,915.000,00 EUR, realizirano 126.067,70 – 3,22 %)**

* Primljeni dugoročni kredit D-zona (izgradnja ceste) - plan 1,500.000,00 EUR, nije realizirano
* Primljeni dugoročni krediti – dogradnja novog DV Pušlek – planirano 425.000,00 EUR, realizirano 126.067,70
* Primljeni dugoročni kredit – žuta zgrada Tehnomehanike – planirano 161.250,00 EUR, nema realizacije
* Otkup poslovne nekretnine – planirano 800.000,00 EUR, nema realizacije
* Izgradnja ceste INA – planirano 875.000,00 EUR, nema realizacije
* Sportsko-rekreacijski centar – planirano 90.750,00 EUR, nema realizacije
* Interpretacijski centar – planirano 63.000,00 EUR, nema realizacije

**STANJE NOVČANIH SREDSTAVA NA DAN 30.06.2025.**

* – saldo na računu Općine MB iznosi = 511.224,91 EUR
* - oročena sredstva = 1,000.000,00 EUR
* - saldo blagajne iznosi = 619,33 EUR, odnosno stanje ukupnih novčanih sredstava iznosi 1,511.844,24 EUR

***PRORAČUNSKI KORISNIK – DJEČJI VRTIĆ PUŠLEK***

* Ukupni prihodi i primici PK Dječji vrtić Pušlek planirani su na iznos 1,042.000,00 EUR, a ostvareni su u iznosu od 477.240,26 EUR, odnosno 43,19%.

Prihodi se sastoje od:

1.5. Opći prihodi i primici iz proračuna - PK (planirano 788.196,00 EUR, realizirano 325.119,69 – 41,25%)

3.2. Vlastiti prihodi DV – planirano 1.300,00 EUR, realizirano 491,36 EUR (37,80%)

4.4. Prihodi za posebne namjene DV – planirano 236.704,00 EUR, realizirano 119.158,77 EUR – 50,34%

5.5. Pomoći proračunskim korisnicima DV – planirano 12.800,00 EUR, realizirano 4.948,94 EUR – 38,66%

6.2. Donacije vrtić – planirano 2.500,00 EUR, realizirano 120,00 EUR (4,8%)

- u prihodima je planiran i višak prihoda iz prethodnih godina = 500,00 EUR, kako bi se prihodi izjednačili sa planiranim rashodima.

**STANJE NOVČANIH SREDSTAVA NA POSLOVNOM RAČUNU**

* 30.06.2025. god. -SALDO na računu DV Pušlek iznosi = 57.172,14 EUR.

***PRORAČUNSKI KORISNIK – OPĆINSKA KNJIŽNICA I ČITAONICA***

* Ukupni prihodi i primici PK Općinska knjižnica i čitaonica Marija Bistrica planirani su u iznosu od 104.260,00 EUR, a realizirano je 62.571,18 EUR – 60,01%.

Prihodi se sastoje od:

1.5. Opći prihodi i primici iz proračuna PK – planirano 87.560,00 EUR, realizirano 49.756,18 EUR – 56,83%

4.5. Prihodi za posebne namjene knjižnica – planirano 500,00 EUR, realizirano 240,00 EUR– 48,00%

5.6. Pomoć proračunskim korisnicima knjižnica – planirano 15.700,00 EUR, realizirano 12.025,00 – 76,59%.

6.4. Donacije knjižnica – planirano 500,00 EUR, realizirano 550,00 EUR (110,00%)

**STANJE NOVČANIH SREDSTAVA NA POSLOVNOM RAČUNU**

* 30.06.2025. god. -SALDO na računu Općinske knjižnice i čitaonice iznosi =10.863,00 EUR.

**RASHODI PO PROGRAMIMA:**

**PROGRAM 1000: DONOŠENJE AKATA I MJERA IZ DJELOKRUGA PREDSTAVNIČKOG, IZVRŠNOG TIJELA I MJESNE SAMOUPRAVE (plan: 84.471,00 EUR – 46.177,02 EUR – 54,67%)**

Program se sastoji od Naknade za rad načelnika: planirano 40.000,00 EUR, realizirano 15.435,02 EUR (odnosi se na volontersku naknadu načelnika, troškove službenog puta i sl.), Reprezentacija za općinsko vijeće : planirano 9.145,00 EUR, realizirano 5.896,42 EUR.

Također su obuhvaćene stavke koje se odnose na prekograničnu suradnju i članstvo u LAG-U Zeleni bregi, financiranje rada političkih stranaka i provedbu izbora ( troškovi izbora planirani 15.000,00 EUR, realizirani 14.314,59 EUR)

Opći cilj: osigurati participaciju građana u odlučivanju kroz predstavnike koje na izborima biraju u predstavničko tijelo, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine.

Pokazatelji uspješnosti: 4 održane sjednica Općinskog vijeća s 30.06.2025. god., broj donesenih akata i odluka (29. sjednica – 10 točaka, 30. sjednica – 9 točaka, 1. sjednica – 4 točke, 2. sjednica – 11 točaka).

**PROGRAM 1001: REDOVNI RAD JEDINSTVENOG UPRAVNOG ODJELA (plan: 1,307.863,03 EUR, realizacija: 550.895,06 EUR – 42,12%)**

* ZAJEDNIČKI TROŠKOVI JEDINSTVENOG UPRAVNOG ODJELA

**Konto 31 Rashodi za zaposlene** – planirano 386.084,80 EUR, realizirano 161.929,57 EUR

**Konto 32 Materijalni rashodi** – planirano 434.192,00 EUR, realizirano 250.211,67 EUR

**Konto 34 Financijski rashodi** – planirano 23.909,00 EUR, realizirano 3.755,10 EUR

**Konto 38 Rashodi za donacije, kazne, naknade šteta i kapitalne pomoći** – planirano 7.182,23 EUR, realizirano 2.930,00 EUR

* SUFINANCIRANJE OPSKRBE PITKOM VODOM DOMAĆINSTVA

**Konto 38 Rashodi za donacije, kazne, naknade šteta i kapitalne pomoći** – planirano 2.000,00 EUR, realizirano 584,00 EUR

* TEKUĆA ZALIHA PRORAČUNA

**Konto 32 Materijalni rashodi** – planirano 16.500,00 EUR, nije realizirano

* ADVENT U M. BISTRICI

**Konto 32 Materijalni rashodi** – planirano 23.060,00 EUR, realizirano 17.041,51 EUR

* PROSLAVA DANA OPĆINE

**Konto 32 Materijalni rashodi** – planirano 7.914,00 EUR, realizirano 162,50 EUR

* LJETO U MARIJI BISTRICI

**Konto 32 Materijalni rashodi** – planirano 7.172,00 EUR, realizirano 3.861,11 EUR

* INTELEKTUALNE I OSOBNE USLUGE (odvjetnici i konzultanti)

**Konto 32 Materijalni rashodi** Odvjetničke usluge – ovrhe i sudski sporovi, Izrada Strategije Zelene urbane obnove, izmjena urbanističkog i prostornog plana – planirano 156.952,00 EUR, realizirano 44.470,13 EUR

* OTPLATA DUGOROČNOG KREDITA DJEČJI VRTIĆ

**Konto 34 Financijski rashodi –** planirano 536.063,00 EUR, realizirano 24.249,31 EUR

* OTPLATA DUGOROČNOG KREDITA NOVO GROBLJE I MRTVAČNICA

**Konto 34 Financijski rashodi –** planirano 60.628,00 EUR, realizirano 26.329,53 EUR

* OTPLATA DUGOROČNOG KREDITA ZA D-ZONU (ZEMLJIŠTE)

**Konto 34 Financijski rashodi –** planirano 29.095,00 EUR, realizirano 14.040,77 EUR

* NABAVA DUGOTRAJNE IMOVINE

**Konto 41 Rashodi za nabavu neproizvedene dugotrajne imovine** – planirano 32.744,00 EUR, realizirano 687,50 EUR

**-**odnosi se na nabavu računala i računalne opreme, uredske opreme i namještaja i otkup zemljišta

* DIGITALIZACIJA JAVNE UPRAVE

**Konto 42 Rashodi za nabavu proizvedene dugotrajne imovine** – planirano 39.500,00 EUR, nije realizirano a odnosi se na nabavu programa za vođenje sustava riznice proračuna sa proračunskim korisnicima, nabavu kamera (prijava na Fond) i Meteo stanice

* FESTIVAL STARIH ZANATA

**Konto 32 – Materijalni rashodi** – planirano 19.447,00 EUR, nema realizacije

Opći cilj: priprema svih akata, provođenje donesenih odluka, objava akata, praćenje njihovog izvršavanja, poslovi nabave i funkcioniranja upravnog odjela.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, redovno se održavaju sjednice općinskog vijeća, pravodobna priprema materijala za sjednice kako je propisano, njihova objava na web stranici Općine i u Službenom glasniku, praćenje aktivnosti drugih korisnika koji se financiraju iz proračuna.

**PROGRAM 1002: ZAŠTITA OD POŽARA I CIVILNA ZAŠTITA (plan: 186.419,00 EUR, realizacija 114.662,32 EUR – 61,51%)**

* OSNOVNA DJELATNOST VATROGASNE ZAJEDNICE – planirano 96.036,00 EUR i realizirano 48.018,40 EUR
* OSNOVNA DJELATNOST JAVNE VATROGASNE POSTROJBE – planirano 84.544,00 EUR, realizirano 65.513,32 EUR
* CIVILNA ZAŠTITA - planirano 5.839,00 EUR, realizirano 1.131,00 EUR, a odnosi se na materijalne rashode i rashode za nabavu nefinancijske imovine

Opći cilj: provođenje protupožarne zaštite i sigurnost građana.

Pokazatelji uspješnosti: opremljenost i spremnost vatrogasnih društava, sufinanciranje vatrogasne zajednice Općina Marija Bistrica u toku godine pridonijela je zaštiti stanovnika od požara i drugih nedaća.

**PROGRAM 1004: UPRAVLJANJE KOMUNALNOM INFRASTRUKTUROM (plan: 472.739,00 EUR, realizacija 127.649,71 EUR – 27,00%)**

* ADMINISTRATIVNO I TEHNIČKO OSOBLJE-planirano 24.272,00 EUR, realizirano 9.181,99 EUR,

**Konto 32 Materijalni rashodi** – odnosi se na održavanje štandova, sitni inventar, plaće djelatnika u sklopu javnih radova

* TROŠKOVI LEGALIZACIJE OBJEKATA – planirano 2.654,00 EUR, realizirano 0,00 EUR
* VLASTITI POGON – USLUGE PARKIRANJA NA UREĐENIM JAVNIM POVRŠINAMA (plan 53.807,00 EUR, realizirano 22.063,28 EUR – 41,00 %)

**Konto 32 Materijalni rashodi** – planirano 15.000,00 EUR, realizirano 15.000,00 EUR a odnosi se na Ugovor o najmu parkirnog mjesta podno kalvarije

**Konto 32 Materijalni rashodi –** planirano 38.807,00 EUR, realizirano 7.063,28 eur (uredski materijal, naknade za rad mladeži na parkiranju, održavanje računalnih baza za potrebe parkinga)

* VLASTITI POGON GROBLJE - planirano 317.953,00 EUR, realizirano 96.404,44 EUR – 30,32%
* odnosi se na plaće za redovan rad, naknade troškova zaposlenika, materijalne troškove, a planirana je zamjena stolarije na Mrtvačnici Laz, izgradnja staza i stepenica na groblju Marija Bistrica, nabava nadzornih kamera i razglasa za novo groblje
* OPREMA KOMUNALNI POGON

**Konto 42**  **Rashodi za nabavu proizvedene dugotrajne imovine** – planirano 74.053,00 EUR, nema realizacije

-odnosi se na kupnju službenog automobila i troškove lizinga

Opći cilj: čišćenje i održavanje javnih površina na području Općine tokom cijele godine kako bi se osigurao kvalitetniji način življenja i učinio Općinu ljepšom i čišćom.

Posebni cilj: redovno čišćenje ulica, parkova, parkirališta, groblja, zatim podrezivanje drvoreda i niskog raslinja, obavljanje manjih popravaka na javnim površinama, vođenje brige o kontejnerima i odlagalištima kućnog otpada, a sve u cilju povećanja stupnja standarda kvalitete održavanja javnih površina.

Pokazatelj uspješnosti: dobra čistoća i uređenost.

**PROGRAM 1005: ODRŽAVANJE OBJEKATA I UREĐAJA KOMUNALNE INFRASTRUKTURE (plan: 1,234.141,98 EUR, realizacija: 350.460,73– 28,40%)**

* ODRŽAVANJE CESTA I DRUGIH JAVNIH POVRŠINA – planirano 290.605,99 EUR, realizirano 129.975,36 EUR
* aktivnost obuhvaća održavanje cesta i drugih javnih površina, nabava prometnih znakova, zimska služba, sanacija udarnih rupa, održavanje javnih površina od strane Lijepe Bistrice, te usluge tekućeg i investicijskog održavanja za potrebe mjesnih odbora
* ODRŽAVANJE JAVNIH POVRŠINA (planirano 95.561,24 EUR, realizirano 31.965,65 EUR)
* aktivnost obuhvaća usluge tekućeg i investicijskog održavanja parkova i cvjetnih površina, ugovori o djelu i poljoprivredni redar
* RASHODI ZA UREĐAJE I JAVNU RASVJETU (planirano 138.032,00 EUR, realizirano 59.573,94 EUR)
* aktivnost obuhvaća usluge tekućeg i investicijskog održavanja javne rasvjete, troškove električne energije za javnu rasvjetu i naknada vezanih uz isto
* ODRŽAVANJE UREĐAJA VODOOPSKRBE (planirano 139.760,00 EUR, realizirano 57.010,20 EUR)
* aktivnost obuhvaća materijal i dijelove, te usluge tekućeg i investicijskog održavanja vodovoda i održavanje fontane na trgu
* SANACIJA KLIZIŠTA (planirano 423.187,50 EUR, nema realizacije)
* ODRŽAVANJE OPREME U DOMU KULTURE (planirano 13.604,00 EUR, realizirano 8.189,33 EUR)
* aktivnost obuhvaća održavanje opreme, dizala i uslugu kinoprikazivanja
* UREĐENJE OPĆINSKIH OBJEKATA (planirano 43.755,25 EUR, realizirano 12.202,50 EUR)

-aktivnost obuhvaća uređenje svlačionice u nogometnom klubu Mladost, uređenje WC-a u prizemlju Doma kulture, uređenja fasade u nogometnom klubu Mladost, rekonstrukcija krovišta na zgradi općine 2. faza, nabavu klima uređaja, stolarije na zgradi Općine, uređenje ureda i nabavu bojlera

* ELEMENTARNA NEPOGODA – ODRŽAVANJE OBJEKATA (planirano 6.636,00 EUR, nema realizacije)
* SANACIJA BANKINA NA PODRUČJU OPĆINE – POSLJEDICA AGLOMERACIJE (planirano 50.000,00 EUR, realizirano 51.543,75 EUR)
* SANACIJA GROBNIH STAZA NA NOVOM GROBLJU (planirano 33.000,00 EUR, nema realizacije)

Opći cilj: poboljšanje komunalne infrastrukture tekućim i investicijskim održavanjem.

Posebni cilj: uređenje pješačkih staza, uređenje groblja postavljanjem betonskih kocki, asfaltiranje ulica, nasipanje i ravnanje bankina, sadnja i održavanje hortikultura, sanacija klizišta i ostalih poteškoća nastalih uslijed elementarne nepogode.

Pokazatelj uspješnosti: Čišćenje od snijega, te posipavanja cesta u ukupnoj duljini od 87.320 m nerazvrstanih cesta, od čega je 76.930 metara asfaltiranih, a 10.930 metara neasfaltiranih. Projekt za jedno klizište, renoviran 1 sanitarni čvor objekata u vlasništvu Općine.

**PROGRAM 1006 IZGRADNJA OBJEKATA I UREĐAJA KOMUNALNE INFRASTRUKTURE (planirano 8,418.602,61 EUR, realizirano 610.061,94 EUR – 7,25%)**

* IZGRADNJA I ASFALTIRANJE CESTA – planirano 344.212,18 EUR, realizirano 3.300,00 EUR
* IZGRADNJA OBJEKATA I UREĐAJA VODOOPSKRBE I PROJEKATA -planirano 36.591,25 EUR, nema realizacije
* IZGRADNJA OBJEKATA I UREĐAJA ODVODNJE – planirano 1.991,00 EUR, nema realizacije
* IZGRADNJA JAVNE RASVJETE – planirano 50.725,00 EUR, realizirano 11.795,44 EUR

-aktivnost obuhvaća zamjenu stare rasvjete novim LED svjetiljkama, radove na javnoj rasvjeti kod dječjeg vrtića i Ulici Kralja Tomislava

* UREĐENJE DOMA KULTURE – REKONSTRUKCIJA I OPREMANJE – planirano 46.400,00 EUR, realizacije nema
* IZGRADNJA NOGOSTUPA – planirano 163.500,00 EUR, realizirano 3.375,00 EUR (projektna dokumentacija)
* INVESTICIJE D-ZONA – planirano 1,586.251,18 EUR, nema realizacije
* PODUZETNIČKA ZONA MARIJA BISTRICA 1 – planirano 500.000,00 EUR za projektnu dokumentaciju i rekonstrukciju poslovnih hala Tehnomehanike, nema realizacije
* SPOMEN OBILJEŽJE HRVATSKIM BRANITELJIMA – planirano 96.000,00 EUR za idejno rješenje, stručni nadzor i izgradnju spomen-obilježja - nema realizacije do 30.06.2025. god.
* SPORTSKO-REKREACIJSKI CENTAR – planirano 750.000,00 EUR, realizirano 9.750,00 EUR
* IZGRADNJA DJEČJEG IGRALIŠTA KOD NOVOG VRTIĆA – plan 59.304,00 EUR, realizacija 49.112,24 EUR
* DOGRADNJA I OPREMANJE DJEČJEG VRTIĆA "PUŠLEK MARIJA BISTRICA – planirano 727.000,00 EUR, realizirano 352.077,36 EUR
* IZGRADNJA GROBNIH OKVIRA NA NOVOM GROBLJU MB – planirano 37.100,00 EUR, nema realizacije
* IZGRADNJA MONTAŽNOG MOSTA BEJLI U SELNICI – planirano 11.500,00 EUR, realizirano 11.150,00 EUR
* UREĐENJE ZAGREBAČKE CESTE I DONJEG TRGA – planirano 35.000,00 EUR, nema realizacije (izrada projektno-tehničke dokumentacije)
* REKONSTRUKCIJA DRUŠTVENOG DOMA MARIJA BISTRICA (ŽUTA ZGRADA) – planirano 1,100.000,00 EUR, nema realizacije
* USPOSTAVA PODUZETNIČKOG INKUBATORA -planirano 800.000,00 EUR, nema realizacije
* UREĐENJE ODVODNOG KANALA UZ NC 1-112 Hum Bistrički – planirano 83.000,00 EUR, nema realizacije
* OTKUP I UREĐENJE GRAĐEVINSKOG ZEMLJIŠTA NA LAZU BISTRIČKOM – planirano 45.000,00 EUR, realizirano 13.128,00 EUR (projektiranje trga i parkinga)
* REKONSTRUKCIJA ULICE KRALJA TOMISLAVA -planirano 60.000,00 EUR, realizirano 4.300,00 EUR za izradu projektne dokumentacije
* UREĐENJE I REKONSTRUKCIJA PARKA DRVENIH SKULPTURA MARIJA BISTRICA faza 1. – planirano 57.000,00 EUR, nema realizacije
* IZGRADNJA CESTE INA – D ZONA – planirano 875.000,00 EUR, nema realizacije
* INTERPRETACIJSKI CENTAR DRVENIH IGRAČAKA I LICITARA – planirano 695.000,00 EUR, realizirano 57.381,25 EUR za projektnu dokumentaciju
* IZGRADNJA NOVE OSNOVNE ŠKOLE – planirano 40.000,00 EUR, realizirano 32.875,00 EUR za projektnu dokumentaciju
* UREĐENJE I OPREMANJE TRGA I ULICA - MARIJA BISTRICA – planirano 95.528,00 EUR, realizirano 14.661,90 EUR
* aktivnost obuhvaća uređenje povodom Adventa, popravak pozornice i postavu klizališta
* IZGRADNJA DJEČJIH IGRALIŠTA U NASELJU– planirano 6.000,00 EUR, nije realizirano
* UREĐENJE DRUŠTVENOG DOMA U PODGRAĐU – planirano 30.000,00 EUR, nema realizacije
* UREĐENJE GARAŽE U ZAGREBAČKOJ ULICI – planirano 4.000,00 EUR, nema realizacije
* UREĐENJE I OPREMANJE DVD-a MARIJA BISTRICA – planirano 82.500,00 EUR, realizirano 47.155,75 EUR

Opći cilj: unapređenje temeljnih vrijednosti Općine ulaganjem u izgradnju komunalne infrastrukture.

Posebni cilj: izgradnja komunalne infrastrukture kako bi se stvorili uvjeti za kvalitetniji život mještana i dalji razvoj turizma i gospodarstva.

Pokazatelji uspješnosti: Izgrađena nova dionica javne rasvjete kod dječjeg vrtića, izgrađeno dječje igralište kod novog dječjeg vrtić, dograđen novi vrtić zbog povećanja kapaciteta za prijem djece, početak otkupa zemljišta i izrade projekata za buduće investicije

**PROGRAM 1007: PROGRAM ZA ZAŠTITU OKOLIŠA (planirano 115.990,75 EUR, realizirano 32.870,22 EUR, odnosno 28,34%)**

-aktivnost obuhvaća, naknade za uređenje vode, odlaganje otpada, odvoz smeća, higijeničarsku službu, sanaciju odlagališta Tugonica, nabavu spremnika i edukacije na temu zaštite okoliša

Opći cilj: Održavanje urednosti cijele Općine

Posebni cilj: osiguranje odvoza smeća financiranjem poduzeća koje odvozi otpad, sanacija ilegalnih odlagališta smeća, provođenje sustavne deratizacije i dezinsekcije jednom godišnje, nabava spremnika za otpad

Pokazatelji uspješnosti: čist i zdrav okoliš, zaštita prirode i vodotokova, podizanje svijesti o zaštiti okoliša

**PROGRAM 1008: RAZVOJ POLJOPRIVREDE (plan: 11.827,00 EUR, realizacija 3.740,00 EUR – 31,62%)**

-aktivnost obuhvaća subvencije poljoprivrednicima, te tekuće donacije vinogradarima (realizirano 2.000,00 EUR) i Udruzi vinara i podrumara „Vinski vrh“ (realizirano 1.200,00 EUR)

Opći cilj: subvencioniranje poljoprivredne proizvodnje

Posebni cilj: subvencioniranje umjetnog osjemenjivanja krava i krmača vlasnicima životinja koji imaju prebivalište na području Općine. Aktivnošću se potiče stanovništvo na povećanje poljoprivredne proizvodnje i gospodarske djelatnosti.

Pokazatelj uspješnosti: 2 aktivne udruge

**PROGRAM 1009: PROGRAM TURISTIČKIH DOGAĐANJA (plan 135.000,00 EUR, realizacija 68.953,98 EUR– 51,08%)**

* Tekuće donacije Turističkoj zajednici
* Pokazatelj uspješnosti: U prvoj polovici u 2025. godine Turistička zajednica Općine Marija Bistrica je organizirala/suorganizirala sljedeće manifestacije i aktivnosti: 1. Vincekovo u Mariji Bistrici, 2. 31. Bistrički fašinek, 3. Aktivna Hrvatska, 4. Dan mjesnih odbora Marija Bistrica, 5. Vikend zabave i sporta, 6. Susret mažoretkinja

**PROGRAM 1010: PROGRAM OGLAŠAVANJA (plan 44.041,00 EUR, realizacija 23.000,00 EUR – 52,22%)**

* Tekuće donacije – Radio Marija Bistrica

**PROGRAM 1013: DODATNE USLUGE U ZDRAVSTVU I PREVENTIVA (plan: 33.245,00 EUR, realizacija 9.705,19 EUR – 29,19%)**

* aktivnost obuhvaća troškove najma laboratorija, zdravstvene usluge logopeda za djecu i laboratorijske usluge analize vode

Opći cilj: sufinanciranje programa za djecu s poteškoćama u razvoju.

Posebni cilj: sufinanciranje rada logopedske službe za djecu s poteškoćama u govoru i ostalih programa

Pokazatelj uspješnosti: redovito korištenje laboratorijskih usluga svih mještana Općine, redovito mjesečno uzorkovanje vode za ljudsku potrošnju

**PROGRAM 1016: ORGANIZACIJA REKREACIJE I ŠPORTSKIH AKTIVNOSTI (plan: 47.810,00 EUR, realizacija: 46.310,00 EUR – 96,86%)**

* Tekuće donacije ŠPORTSKA ZAJEDNICA – plan 45.010,00 EUR, realizacija 45.010,00 EUR.
* Tekuće donacije GROHOT - plan i realizacija 1.300,00 EUR
* Tekuće donacije LOVAČKO DRUŠTVO FAZAN – plan 1.500,00 EUR, realizacija 0,00 EUR

Opći cilj: poticanje sporta i sportskih manifestacija.

Posebni cilj: program obuhvaća tekuće donacije sportskim udrugama na području općine.

Pokazatelj uspješnosti: 10 sportskih udruga djeluje na području Općine

**PROGRAM 1017: PROGRAM SOCIJALNE SKRBI I NOVČANE POMOĆI (plan: 172.160,00 EUR realizacija: 33.466,39 EUR – 19,44%)**

* Aktivnost obuhvaća novčane pomoći pojedincima i obiteljima, pomoć u naravi, Uskrsnice i Božićnice, sufinanciranje 1. nekretnine mladim obiteljima, porodiljne naknade i opremu za novorođenčad, ostale pomoći- drva ogrjevna

Opći cilj: Pomoć socijalno ugroženom stanovništvu

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: 16 jednokratnih pomoći za socijalno ugroženo stanovništvo, 16 naknada za novorođeno dijete

**PROGRAM 1018: HUMANITARNA SKRB KROZ UDRUGE GRAĐANA (plan 31.297,00 EUR, realizacija 17.850,00 EUR – 57,03%)**

* Tekuće donacije udrugama HVIDRA – planirano 133,00 EUR, nije realizirano
* Tekuće donacije Dom za žrtve nasilja NOVI POČETAK – planirano i realizirano 2.000,00 EUR
* Tekuće donacije Udruga hrvatskih branitelja – planirano 1.350,00 EUR, realizirano 1.350,00 EUR
* Tekuće donacije u novcu -TIGROVI KZŽ -planirano 500,00 EUR, nema realizacikje
* Tekuće donacije u novcu Hrvatska žena – planirano 750,00 EUR, nije realizirano
* Tekuće donacije u novcu- KLA BISTRINA – planirano 2.000,00 EUR, nije realizirano
* Sufinanciranje-OBITELJSKI CENTAR KZŽ – planirano 531,00 EUR, nije realizirano
* Tekuće donacije u novcu CRVENI KRIŽ – planirano 18.000,00 EUR, realizirano 9.000,00 EUR
* Tekuće donacije Udruga umirovljenika – planirano 5,500,00 EUR i realizirano 5.500,00 EUR
* Tekuće donacije Udruga invalida – planirano 398,00 EUR i nema realizacije
* Tekuće donacije u novcu-UDRUGA SLIJEPIH – planirano 135,00 EUR, nema realizacije

Opći cilj: donacija udrugama koje djeluju u području socijalne skrbi.

Posebni cilj: podržavanje rada udruge građana koje djeluju na području Općine te planiraju financijska sredstva za njihovu djelatnost.

Pokazatelj uspješnosti: 9 stalnih udruga koje brinu za građane s područja Općine

**PROGRAM 1011: PROGRAM PREDŠKOLSKOG ODGOJA (plan 84.326,00 EUR, realizacija 66.789,01 EUR – 79,20%)**

* Tekuće pomoći – sufinanciranje vrtića izvan Općine Marija Bistrica

Opći cilj: sufinanciranje predškolskog obrazovanja

Pokazatelj uspješnosti: financiranje predškolskog odgoja za 35 djece

**PROGRAM 1012: PROGRAM OBRAZOVANJA (plan: 92.926,00 EUR, realizacija 57.018,57 EUR– 61,36%)**

-aktivnost obuhvaća asistent u nastavi i sufinanciranje prijevoza učenika s posebnim potrebama, prijevoz učenika i studenata, prijevoz učenika po DPS-u, stipendije, naknade studentima i učenicima za domove, pomoć učenicima – Novigradsko proljeće, Mala glagoljaška škola, Višnjan, razne školske projekte i pomoć oko opremanja PŠ Poljanica Bistrička

Opći cilj: povećanje razine obrazovanja i pomoć socijalno ugroženijem učenicima i studentima.

Pokazatelj uspješnosti: 27 učeničkih i 19 studentskih stipendija

**PROGRAM 1014: PROMICANJE KULTURE (plan: 59.700,00 EUR, realizirano: 51.700,00 EUR – 86,60%)**

* Tekuće donacije KUD LOVRO JEŽEK – planirano 30.500,00 EUR, realizirano 30.500,00 EUR
* Udruga STAV – planirano 2.300,00 EUR, realizirano 2.300,00 EUR
* Tekuće donacije – TEATAR VENDE TAM -planirano 1.500,00 EUR, nema realizacije
* Tekuće donacije KUD LAZ – planirano 15.000,00 EUR, realizirano 15.000,00 EUR
* Tekuće donacije KUBURAŠI - planirano 1.000,00 EUR, nema realizacije
* Tekuće donacije KLAPA BISTRICA – planirano 3.800,00 EUR, realizirano 2.000,00 EUR
* Tekuće donacije MATICA HRVATSKA – planirano 3.500,00 EUR, realizirano 1.900,00 EUR
* Tekuće donacije KURUZA – planirano 2.100,00 EUR, nema realizacije

Opći cilj: poticanje rada kulturnih udruga

Pokazatelj uspješnosti: na području Općine Marija Bistrica djeluje 7 udruga iz područja kulture

**PRORAČUNSKI KORISNIK DJEČJI VRTIĆ PUŠLEK**

Program predškolskog odgoja – planirano 1,042.000,00 EUR, realizirano 477.240,26 EUR – 45,80%.

Opći cilj: sufinanciranje predškolskog obrazovanja

Posebni cilj : Proračunski korisnik Dječji vrtić „Pušlek“ provodi redoviti primarni program predškolskog odgoja od navršene prve godine života djeteta do polaska u osnovnu školu. Planiraju se rashodi za zaposlene u Dječjem vrtiću „Pušlek“ te za materijalne rashode.

Pokazatelji uspješnosti: Broj polaznika (187) i broj odgojnih skupina (9), broj aktivnosti koje se provode u okviru redovne djelatnosti Dječjeg vrtića „Pušlek“, broj roditelja zadovoljnih načinom na koji se u Dječjem vrtiću vodi briga o naobrazbi, zdravlju, prehrani, tjelesnim i intelektualnim aktivnostima djece.

**POSEBNI IZVJEŠTAJI PK DV PUŠLEK**

Posebni izvještajo izvršenju financijskog plana Dječjeg vrtića „Pušlek“ sadrži:

* Izvještaj o zaduživanju na domaćem i stranom tržištu novca i kapitala
* Zaduživanja u izvještajnom razdoblju 2025. godine nije bilo.

**PRORAČUNSKI KORISNIK OPĆINSKA KNJIŽNICA I ČITAONICA MARIJA BISTRICA**

Program promicanja kulture – planirano 104.260,00 EUR, realizirano 54.403,33 EUR – 52,18%.

Opći cilj: Promicanje kulturne svijesti građana

Posebni cilj: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti

Pokazatelji uspješnosti: broj nabavljenih knjiga 328 , broj članova knjižnice 780, broj kulturnih događanja 19.

**POLUGODIŠNJI IZVJEŠTAJ O KORIŠTENJU PRORAČUNSKE ZALIHE**

Sukladno članku 4. Pravilnika o polugodišnjem i godišnjem izvještaju o izvršenju proračuna (NN 85/2023), Polugodišnji i godišnji izvještaj o izvršenju proračuna sadrži Izvještaj o korištenju proračunske zalihe, a u skladu s člankom 24. Pravilnika Izvještaj o korištenju proračunske zalihe sadrži podatke o donositelju odluke odnosno rješenja o korištenju proračunske zalihe, namjeni korištenja po odluci odnosno rješenju o korištenju proračunske zalihe te iznos i datum isplaćenih sredstava iz proračunske zalihe po odluci odnosno rješenju o korištenju proračunske zalihe.

Sredstva za korištenje proračunske zalihe Proračuna Općine Marija Bistrica za 2025. godinu planirana su u Razdjelu 002 – Jedinstveni upravni odjel, pozicija R0035 Ostali nespomenuti rashodi poslovanja – TEKUĆA PRIČUVA u iznosu od 16.500,00 EUR. Na dan 30.06.2025. godine nisu korištena sredstva proračunske zalihe.

## POLUGODIŠNJI IZVJEŠTAJ O ZADUŽIVANJU

**NA DOMAĆEM I STRANOM TRŽIŠTU NOVCA I KAPITALA S 30.06.2025. GODINE**

Sukladno članku 4. Pravilnika o polugodišnjem i godišnjem izvještaju o izvršenju proračuna (NN 85/23), Polugodišnji i godišnji izvještaj o izvršenju proračuna sadrži izvještaj o zaduživanju na domaćem i stranom tržištu novca i kapitala, a u skladu s člankom 25. Pravilnika, izvještaj o zaduživanju na domaćem i stranom tržištu novca i kapitala daje pregled zaduživanja u izvještajnom razdoblju po vrsti instrumenta, valutnoj i kamatnoj i ročnoj strukturi, sadrži i stanje obveza za vrijednosne papire, kredite i zajmove na početku i na kraju proračunske godine.

U 2020. godini Općina Marija Bistrica sklopila sljedeće ugovore:

1. Ugovor o dugoročnom kreditu sa Zagrebačkom bankom d.d. za kreditiranje „Izgradnje i opremanje dječjeg vrtića „Pušlek“Marija Bistrica. Odobren je na iznos od 464.529,82 eura/3.500.000,00 kuna, sukcesivno korištenje do 30.11.2020. god.

Rok otplate je 10 godina.

1. Ugovor o dugoročnom kreditu sa Zagrebačkom bankom d.d. za kreditiranje projekta „Rekonstrukcija i proširenje groblja u Mariji Bistrici s pomoćnom zgradom i novom mrtvačnicom“ u iznosu od 929.059,66 eura/7.000.000,00kn. Odobrava se za financiranje EU investicije po operaciji 7.4.1.

Korištenje kredita je sukcesivno najkasnije do 31.05.2022. god.

Rok otplate je 10 godina.

U 2022. godini, Općina Marija Bistrica sklopila je sljedeće ugovore:

1. Ugovor o dugoročnom kreditu sa Zagrebačkom bankom d.d. za kreditiranje projekta Otkup zemljišta D-zona Marija Bistrica u iznosu od 228.283,23 eura/1.720.000,00 kn sklopljen 07.06.2022. godine . Rok otplate je 7 godina.

Korištenje kredita je sukcesivno najkasnije do 31.03.2023. godine.

U 2024. godini, Općina Marija Bistrica sklopila je sljedeće ugovore:

1. Ugovor o dugoročnom kreditu sa Zagrebačkom bankom d.d. za financiranje ulaganja u osnovna sredstva – EU projekt „Dogradnja i opremanje dječjeg vrtića „Pušlek“ Marija Bistrica“ u iznosu 960.000,00 EUR sklopljen 30.08.2024. Korištenje kredita je sukcesivno najkasnije do 30.09.2025. Rok otplate je 10 godina.

**PRIMLJENI ZAJMOVI I OTPLATA**

|  |  |  |  |  |
| --- | --- | --- | --- | --- |
| Primljeni zajmovi i otplata - stanje 30.06.2025. | | | | |
|  | Stanje zajma 31.12.2024.(u EUR) |  | Primljeni zajmovi u tekućoj godini | Stanje zajma 30.06.2025. |
| Općina Marija Bistrica | Otplate glavnice |
| A1. Tuzemni dugoročni zajmovi | | | | |
| 1. Zagrebačka banka Dječji vrtić - izgradnja | 290.331,09 | 23.226,50 | 0,00 | **267.104,59** |
| 2. Zagrebačka banka Groblje i mrtvačnica - izgradnja | 376.373,53 | 25.004,90 | 0,00 | **351.368,63** |
| 3. Zagrebačka banka - D ZONA zemljište | 150.385,85 | 13.671,46 | 0,00 | **136.714,39** |
| 4.Zagreba banka – Dječji vrtić – dogradnja i opremanje | 206.527,60\* | 0,00 | 0,00 | **206.527,60** |
| **SVEUKUPNO** | **1.023.618,07** | **61.902,86** | **0,00** | **961.715,21** |

**\* Ugovor sklopljen na 960.000,00 EUR. Iskorišteno 206.527,60 EUR.**

Pregled dospjelih kamata na zajmove

|  |  |  |  |  |
| --- | --- | --- | --- | --- |
| **Pregled dospjelih kamata na zajmove** | | | | |
| Opis | Stanje 31.12.2024. (u EUR) | Kamate dospjele u tekućoj godini | Kamate plaćene u tekućoj godini | Stanje 30.06.2025. (2+3-4) |
| 1 | 2 | 3 | 4 | 5 |
| A. Kamate po primljenim tuzemnim zajmovima | | | | |
| 1.Zagrebačka banka - Dječji vrtić - dugoročni | 1.080,74 | 1.022,81 | 2.103,55 | 0,00 |
| 2. Zagrebačka banka - groblje i mrtvačnica dugoročni | 1.391,34 | 1.324,63 | 2.715,97 | 0,00 |
| 3. Zagrebačka banka – D-ZONA zemljište dugoročni | 394,83 | 369,31 | 764,14 | 0,00 |
| 4. Zagreba banka – Dječji vrtić – dogradnja i opremanje | 0,00 | 222,34 | 222,34 | 0,00 |
| **UKUPNO** | **2.866,91** | **2.939,09** | **5.806,00** | **0,00** |

**POLUGODIŠNJI IZVJEŠTAJ O DANIM JAMSTVIMA**

**I IZDACIMA PO JAMSTVIMA S 30.06.2025. GOD.**

Sukladno članku 4. Pravilnika o polugodišnjem i godišnjem izvještaju o izvršenju proračuna (NN 85/2023), Polugodišnji i godišnji izvještaj o izvršenju proračuna sadrži izvještaj o danim jamstvima i izdacima po jamstvima.

Izvještaj sadrži pregled danih i protestiranih jamstava u izvještajnom razdoblju te stanje obveza po danim jamstvima, iskazanih u izvanbilančnoj evidenciji, na početku i na kraju proračunske godine i stanje potraživanja po protestiranim jamstvima na početku i na kraju proračunske godine.

U prilogu je tabela o izdanim jamstvima odnosno izdanim suglasnostima za zaduživanje koja su

evidentirana u izvanbilančnoj evidenciji Općine Marija Bistrica na dan 30.06.2025. godine.

|  |  |  |  |  |
| --- | --- | --- | --- | --- |
| **IZDANE SUGLASNOSTI ZA ZADUŽIVANJE** | | | | |
|  |
| Red.br. | KLASA | SUBJEKT | IZNOS ZADUŽENJA (u EUR) | PROJEKT |  |
| 1. | KLASA: 325-11/18-01/9, URBROJ:113/02-02-18-3 od 29.11.2018. | Zagorski vodovod d.o.o., Ksavera Šandora Gjalskog 1, Zabok | 4.087.862,50 | Izgradnja sustava prikupljanja i odvodnje otp.voda, proširenje sustava odvodnje II Faza izgradnje proč. U Kr Toplicama |  |
| 2. | KLASA:325-11/22-01/1, URBROJ: 2140-22-02-22-3, od 23.2.2022. | Zagorski vodovod d.o.o., Ksavera Šandora Gjalskog 1, Zabok | 663.614,04 | Financiranje nabave teretnih i osobnih vozila, radnih strojeva i opreme |  |
| 3. | KLASA: 403-07/23-01/3, URBROJ: 2140-22-02-23-1, od 24.10.2023. | Lijepa Bistrica d.o.o. Marija Bistrica | 15.800,00 | Suglasnost za kreditno zaduženje za nabavu rabljenog, teretnog vozila |  |
| 4. | KLASA: 403-07/23-01/3, URBROJ: 2140-22-02-23-1, od 24.10.2023. | Lijepa Bistrica d.o.o. Marija Bistrica | 212.500,00 | Suglasnost za kreditno zaduženje za nabavu komunalnog vozila |  |
| 5. | KLASA: 403-07/22-01/1, URBROJ: 2140-22-01-22-1, od 07.06.2022. | Lijepa Bistrica d.o.o. Marija Bistrica | 6.591,67 | Suglasnost za kreditno zaduženje za nabavu rabljenog, teretnog vozila |  |
| **UKUPNO** | | | **4,986.368,21** |  |  |

**Predsjednik**

**Općinskog vijeća**

**Teodor Švaljek, ing.**